cyanic-selkie/wikianc huggingface dataset:
নগর খণ্ড
দূরত্বের একক হিসাবে
উত্তর আমেরিকান ইংরেজি এবং অস্ট্রেলীয় ইংরেজিতে, "ব্লক" শব্দটি দূরত্বের একটি অনানুষ্ঠানিক একক হিসাবে ব্যবহৃত হয়। উদাহরণস্বরূপ, কেউ নির্দেশনা দিলে বলতে পারে, "এটি এখান থেকে তিনটি ব্লক দুরে"।
'ব্রোম-স্তোন-পা-র্গ্যল-বা'ই-'ব্যুং-গ্নাস
thumb|'ব্রোম-স্তোন-পা-র্গ্যল-বা'ই-'ব্যুং-গ্নাস 'ব্রোম-স্তোন-পা-র্গ্যল-বা'ই-'ব্যুং-গ্নাস (১০০৪-১০৬৪) অতীশ দীপঙ্করের প্রধান শিষ্য ও তিব্বতে ব্কা'-গ্দাম্স ধর্মসম্প্রদায়ের প্রতিষ্ঠাতা ছিলেন।
নগর খণ্ড
নগরখণ্ডের অনলাইন ব্যবহার
অনলাইনে নতুনত্ব এবং ওয়েবসাইটগুলি যেমন এমএসএনবিসি ডটকম-এর মালিকানাধীন ইভেরিব্লক রয়েছে যা প্রতিবেশী ব্লগগুলি, ফ্লিকার, ইয়েল্প, ক্রেগলিস্ট, ইউটিউব, টুইটার, ফেসবুক এবং অন্যান্য সংহত ডেটা থেকে পাঠকদের কী চলছে তার চিত্র দেওয়ার জন্য ভূ-নির্দিষ্ট ফিড ব্যবহার করে তাদের শহর বা আশেপাশে ব্লক অবধি।
'ব্রোম-স্তোন-পা-র্গ্যল-বা'ই-'ব্যুং-গ্নাস
শিক্ষা ও বৌদ্ধ ধর্ম প্রসার
উনিশ বছর বয়সে তিনি গ্রুম-গ্যি-ম্খান-বু-ছেন-পো-সে-ব্ত্সুন নামক এক লামার সাথে মধ্যমক এবং র্ন্যিং-মা তন্ত্র সম্বন্ধে শিক্ষালাভ করেন। অতীশ দীপঙ্কর তিব্বত গেলে 'ব্রোম-স্তোন-পা-র্গ্যল-বা'ই-'ব্যুং-গ্নাস তার শিষ্যত্ব গ্রহণ করেন। ১০৪২ খ্রিষ্টাব্দ থেকে তিনি তিব্বতে বৌদ্ধ ধর্ম প্রচার শুরু করে ব্কা'-গ্দাম্স ধর্মসম্প্রদায়ের প্রতিষ্ঠা করেন। তিনি ১০৫৬ খ্রিষ্টাব্দে লাসা নগরের উত্তরে এই ধর্মসম্প্রদায়ের জন্য র্বা-স্গ্রেং বৌদ্ধবিহার স্থাপন করেন। তার তিনজন প্রধান শিষ্য ছিলেন পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল, ফু-ছুং-বা-গ্ঝোন-নু-র্গ্যাল-ম্ত্শান  এবং স্প্যান-স্ঙ্গা-ত্শুল-খ্রিম্স-'বার
প্রবাদ
তিব্বতী বৌদ্ধধর্ম অনুসারে 'ব্রোম-স্তোন-পা-র্গ্যল-বা'ই-'ব্যুং-গ্নাসকে অবলোকিতেশ্বরের পঁয়তাল্লিশতম অবতার রূপে কল্পনা করা হয়।
ব্রাহ্মণবাড়িয়া-৬
ব্রাহ্মণবাড়িয়া-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ব্রাহ্মণবাড়িয়া জেলায় অবস্থিত জাতীয় সংসদের ২৪৮নং আসন।
২০১০-এর দশকে নির্বাচন
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে এ. বি. তাজুল ইসলাম বিনা প্রতিদ্বন্দ্বিতায় নির্বাচিত হন।
দারাসবাড়ি মাদ্রাসা
দারাসবাড়ি ইসলামি বিশ্ববিদ্যালয় বা দারাসবাড়ি মাদ্রাসা বাংলাদেশের রাজশাহী বিভাগের চাঁপাইনবাবগঞ্জ জেলার অন্যতম ঐতিহাসিক প্রত্নতাত্ত্বিক স্থাপনা ও প্রাচীন ইসলামি উচ্চতর শিক্ষা প্রতিষ্ঠান। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। এটাকে বাংলাদেশের সবচেয়ে প্রাচীন ইসলামি বিশ্ববিদ্যালয় বলে মনে করা হয়।
আরবি দরস অর্থ পাঠ করা বা পড়া। সেই অর্থে তৎকালীন শিক্ষা প্রতিষ্ঠানকে দারসবাড়ি বা দারাসবাড়ি বলা হতো। এই দারাসবাড়ি মাদ্রাসার সুনামে এলাকার নাম ও মসজিদের নাম পাল্টে দারাসবাড়ি মসজিদ হয়ে যায়।
অবস্থান
প্রাচীন এই প্রতিষ্ঠানটি চাঁপাইনবাবগঞ্জের শিবগঞ্জ উপজেলার বালিয়াদিঘি এলাকায় অবস্থিত। এটি বাংলাদেশ-ভারত সীমান্ত ঘেঁষে মহানন্দার তীর ধরে কয়েক কিলোমিটার ভেতর দিকে অবস্থিত। এটি তৎকালীন গৌড়-লখনৌতির বাংলাদেশ অংশে ঘোষপুর মৌজায় কোতোয়ালী দরওয়াজা থেকে দক্ষিণ-পশ্চিমে এক কিলোমিটার দূরে এবং ছোট সোনা কোতোয়ালী সড়কের আধা কিলোমিটার দূরে অবস্থিত। দারাসবাড়ি মসজিদের ১৫০ মিটার পূর্বদিকে এই প্রত্নতাত্ত্বিক স্থাপনা টি অবস্থিত। মসজিদটি এই মাদ্রাসাকে কেন্দ্র করে প্রতিষ্ঠিত হয়েছিলো। মাদ্রাসার পূর্ব ও পশ্চিমে দিকে দুটি পুকুর ছিলো, মাঝখানে মাদ্রাসাটি স্থাপিত হয়েছিল।
ইতিহাস
এটি বাংলাদেশের সবচাইতে প্রাচীন মাদ্রাসার নিদর্শন। বাংলার স্বাধীন সুলতান আলাউদ্দীন হোসেন শাহের রাজত্বকালে ১৫০৪ সালের ১ রমজান তারিখে অথবা পঞ্চদশ শতকে সুলতান শামস উদ্দীন ইউসুফ শাহের আমলে সুলতানের আদেশে এটি নির্মিত হয়। বাংলার তৎকালীন রাজধানী গৌড়ের ফিরোজপুর এলাকায় দারাস বাড়ী মাদ্রাসা নামে একটি বিশ্ববিদ্যালয় প্রতিষ্ঠিত হয়। বিভিন্ন অঞ্চল হতে শিক্ষার জন্য  এই বিশ্ববিদ্যালয়ে সমবেত হতেন। বাংলার প্রথম এই বিশ্ববিদ্যালয় হতে বোখারি ও মুসলিমসহ সিহাহ সিত্তাহ হাদিস শিক্ষা দেওয়া হতো। তবে হুসেন শাহ পরবর্তী সময়ে ঢাকার সোনারগাঁ মাদ্রাসা বিশ্ববিদ্যালয় হতে সিহাহ সিত্তাহ হাদিস শিক্ষা দেওয়া হতো। মোহাম্মদ বিন ইয়াজদান বখশ নামক এক আলেমকে দিয়ে বোখারী শরীফ নকল করিয়ে এই বিশ্ববিদ্যালয়ে একটি সুবিশাল গ্রন্থাগার গড়ে তোলা হয়।
পুনঃআবিস্কার
১৯৭০ দশকে চাঁপাইনবাবগঞ্জের এক কৃষক কৃষি জমিতে লাঙল দিয়ে চাষ করতে গিয়ে আবির রং-এর ইটের সন্ধান পান। এরপরে স্থানীয় প্রশাসন খবর পেলে মাটি খুড়ে এই বিশ্ববিদ্যালয়ের সন্ধান খুজে পান।
অবকাঠামো
এই স্থাপনাটি বর্গাকারে নির্মিত। এর প্রতিটি বাহুর দৈর্ঘ্য ৫১.৫২ মিটার। এ স্থাপনার মাঝামাঝি অংশে ৩৭.৫০ মি. পরিমাপের বর্গাকার চত্বরের পশ্চিম বাহু ব্যতীত অপর তিন বাহুতে এক সারি করে প্রকোষ্ঠ এবং তিন বাহুর মধ্যবর্তী স্থানে পাশাপাশি তিনটি ইমাম এর জন্য কোঠা আছে। নামাজের এই তিনটি কোঠার পশ্চিম দেয়ালে তিনটি অবতল মেহরাব আছে। পোড়ামাটির ফলক ও নকশাকার ইট দ্বারা দেয়ালগুলো অলংকৃত রয়েছে। এখানে মোট ৩৭ টি কক্ষ রয়েছে, ১টি ওয়াক্তিয়া মসজিদ রয়েছে, ভবনের মধ্যখানে ১টি অধ্যক্ষের অফিস রুম রয়েছে। মাদ্রাসার মোট ৩ টি দরজা রয়েছে যা এর অবশিষ্ঠাংশে এখনো স্পষ্ট আছে।
অনিলকুমার দত্ত
অনিলকুমার দত্ত (১৫ এপ্রিল ১৯৩৩ – ১ সেপ্টেম্বর ২০০৬) ছিলেন একজন ভারতীয় বাঙালি শিল্পী এবং শিক্ষাবিদ। তিনি শিল্প ও সাহিত্য নামের এক সাহিত্য পত্রিকার প্রতিষ্ঠাতা-সম্পাদক এবং একাডেমি অফ ক্রিয়েটিভ আর্ট-এর প্রতিষ্ঠাতা-অধ্যক্ষ ছিলেন।
প্রাথমিক জীবন এবং শিক্ষা
অনিলকুমার দত্তের জন্ম ১৯৩৩ খ্রিস্টাব্দের ১৫ এপ্রিল ( ১৩৪০ বঙ্গাব্দের ১ বৈশাখ) ব্রিটিশ ভারতের অধুনা দক্ষিণ কলকাতার সাহানগরে।  জ্ঞানরঞ্জন দত্ত এবং পারুলবালা দত্তের সাত সন্তানের চতুর্থ সন্তান ছিলেন অনিলকুমার। যখন তার বয়স সাত বৎসর এবং কনিষ্ঠ ভ্রাতার বয়স তিন বৎসর,  তখন তার পিতা ও মাতা ছয় মাসের ব্যবধানে দুজনেই  মারা যান। সেকারণে তারা সাত জনই পিতামহের কাছে প্রতিপালিত হন।
ছোটবেলা থেকেই তিনি ছবি আঁকতে ও কবিতা লিখতে ভালবাসতেন। স্কুলে পড়াল সময় থেকেই তিনি নিজের পাড়ায় একটি হাতে লেখা সাহিত্য পত্রিকা প্রকাশ করতে শুরু করেন। উচ্চ বিদ্যালয়ে পড়ার সময়, তিনি নিজে দুর্গা প্রতিমা তৈরি করেন এবং বন্ধুদের সঙ্গে মিলে বারোয়ারি দুর্গাপূজা শুরু করেন। সেই বারোয়ারি পূজা কালক্রমে 'সাহানগর তরুণ সংঘের পূজা' হয়ে ওঠে।
সাহানগর হাই স্কুল থেকে ম্যাট্রিক পাশ করার পর  তিনি কলকাতার সরকারি আর্ট কলেজে ভর্তি হন, কিন্তু আর্থিক সমস্যার কারণে পড়াশোনা বন্ধ করতে হয়। কিন্তু পরের বছর, তিনি ক্যালকাটা আর্ট স্কুলে (পরে কলকাতা আর্ট কলেজ নামে পরিচিত) ভর্তি হন এবং ১৯৫৫ খ্রিস্টাব্দে প্রথম শ্রেণীর  স্নাতক হন এবং স্বর্ণপদক লাভ করেন। কলেজে সহপাঠীদের মধ্যে তিনি "কবি" হিসাবে পরিচিত  ছিলেন এবং সকলেই নিশ্চিন্ত ছিলেন যে,  তিনি শীর্ষ স্থান পাবেন।
পরীক্ষা পাশের পর তিনি ১৯৫৬ খ্রিস্টাব্দে  'ডিজি প্রেস অ্যান্ড পাবলিসিটি সিন্ডিকেট'  নামে গ্রাফিক ডিজাইনের  ব্যবসা শুরু করেন।
শিল্পকর্ম
যদিও তিনি গ্রাফিক ডিজাইন এবং বাণিজ্যিক শিল্পের ব্যবসা নিয়ে ব্যস্ত ছিলেন, প্রতিকৃতি এবং তার প্রধান আগ্রহ, প্রতিকৃতি এবং  ভূদৃশ্য তথা ল্যান্ডস্কেপ অঙ্কনে তার প্রবল আগ্রহ ছিল।
সাহিত্যকর্ম
১৯৭৭ খ্রিস্টাব্দে  অনিলকুমার মুক্তপত্র নামে এক সাহিত্য পত্রিকার প্রকাশনা শুরু করেন। পরে তিনি 'মুক্তপত্র পাবলিকেশন্স' নামেকরে এক প্রকাশনা সংস্থা প্রতিষ্ঠা করেন এবং সাহিত্য পত্রিকাটির  নাম পরিবর্তন করেন শিল্প ও সাহিত্য রাখেন। পত্রিকাটির   সম্পাদক হিসাবে তিনি সবসময় নতুন ও স্বল্প পরিচিত  কবি, লেখক ও শিল্পীদের সুযোগ দিতেন।
১৯৮৬ খ্রিস্টাব্দে, তিনি লিটল ম্যাগাজিনের জন্য বার্ষিক  শিল্প ও সাহিত্য পুরস্কার  -এর সূচনা করেন। দেশের যেকোনো স্থানে প্রকাশিত সকল বাংলা লিটল ম্যাগাজিনে প্রকাশিত রচনার লেখকদের উৎসাহিত করা জন্য পাঁচটি বিভাগে পুরস্কার প্রদানের ব্যবস্থা করেন। সেগুলি হল— সেরা কবিতা, সেরা ছোটগল্প, সেরা নন-ফিকশন, সেরা কভার ডিজাইন এবং সেরা সম্পাদনা।
শিল্প শিক্ষা
তিনি কলকাতার "অ্যাকাডেমি অফ ফাইন আর্টস " এর পুনরুদ্ধারের  পরামর্শদাতা এবং এর কার্যনির্বাহী কমিটির সদস্য ছিলেন। তিনি চারুকলা একাডেমিকে শিল্প শিক্ষার উপর একটি স্কুল চালু করার সুপারিশ করেন। এইভাবে, "ইনস্টিটিউট অফ ভিজ্যুয়াল আর্টস" প্রতিষ্ঠিত হয়েছিল এবং তিনিই প্রতিষ্ঠানটির  প্রথম অধ্যক্ষ হন।
পরবর্তীতে, ১৯৯১ খ্রিস্টাব্দে তিনি কলকাতা "একাডেমি অফ ক্রিয়েটিভ আর্ট" প্রতিষ্ঠা করেন এবং এরও প্রথম অধ্যক্ষ হন। একাডেমি দুটি নতুন ও তরুণ শিল্পীদের জন্য শিল্প শিক্ষার পাঠ্যক্রম ও সার্টিফিকেট প্রদানের ব্যবস্থা করেন। বরিষ্ঠ ও অভিজ্ঞ শিল্পীদের শিক্ষকতার জন্য তিন বৎসরের প্রশিক্ষণ ও প্রশিক্ষণ শেষে ডিগ্রি প্রদানের ব্যবস্থা করেন।
জীবনাবসান
অনিলকুমার দত্ত ২০০৬ খ্রিস্টাব্দের ১ সেপ্টেম্বর (১৪১২ বঙ্গাব্দের ১৫ ভাদ্র) কলকাতায় প্রয়াত হন।
ইফতেখার চৌধুরী
ইফতেখার চৌধুরী হচ্ছেন একজন বাংলাদেশী-আমেরিকান চলচ্চিত্র পরিচালক ও অভিনেতা। তিনি খোঁজ-দ্য সার্চ চলচ্চিত্রে একজন পরিচালক হিসাবে তার অভিষেক হয়। চলচ্চিত্রটি মুক্তি পায় ২০১০ সালে, এবং ঢালিউডে নতুন প্রযুক্তির পরিচয় করেন।
অতিপ্রকটতা
অতিপ্রকটতা (Overdominance) হচ্ছে জিনতত্ত্বের একটি অবস্থা যেখানে হেটেরোজাইগোটের ফিনোটাইপ উভয় হোমোজাইগাস পিতামাতার ফিনোটিপিকাল রেঞ্জ এর বাইরে অবস্থান করে। অতিপ্রকটতাকে হেটেরোজাইগোট সুবিধাও বলা যায়, যেখানে হেটেরোজাইগাস প্রাণীর মধ্যে হোমজাইগাস প্রাণীর চেয়ে অধিক যোগ্যতা বিদ্যমান থাকে।
মানুষের ক্ষেত্রে এর একটি উদাহরণ হচ্ছে সিকল সেল এনিমিয়া। এই অবস্থাটি একটি একক পলিমরফিজম দ্বারা নির্ধারিত হয়। ক্ষতিকারক এলিলের অধিকারীদের মধ্যে নিম্ন গড় আয়ু দেখা যায়, এক্ষেত্রে হোমোজাইগোট ব্যক্তিরা খুব কমই ৫০ বছর পার করতে পারে। যাই হোক, এই এলিল ম্যালেরিয়ার বিরুদ্ধে কিছু প্রতিরোধ দেখায়। তাই যেসব অঞ্চলে ম্যালেরিয়ার শক্তিশালী সিলেক্টিভ প্রেশার বিদ্যমান, সেখানে ম্যালেরিয়ার বিরুদ্ধে আংশিক প্রতিরোধী ব্যবস্থার জন্য সিকল সেল এনিমিয়া অবস্থাটি জনগণের মধ্যে নির্বাচিত হয়। যেখানে হোমোজাইগোটের বেলায় হয় ম্যালেরিয়ার বিরুদ্ধে কোন প্রতিরোধ ব্যবস্থা না দেখা যায়, বা এর কারণে সিকল সেল এনিমিয়ার প্রবণতা দেখা যায়, হেটেরোজাইগোটের ক্ষেত্রে কিছু মনস্তাত্ত্বিক প্রভাব এবং ম্যালেরিয়ার বিরুদ্ধে আংশিক প্রতিরোধ ব্যবস্থা দেখা যায়।
গিলেস্পি মডেল
পপুলেশন জেনেটিসিস্ট জন এইচ. গিলেস্পি নিম্নোক্ট মডেলটি তৈরি করেছেন: যেখানে h হচ্ছে হেটেরোজাইগোট প্রভাব এবং s হচ্ছে প্রচ্ছন্ন এলিল প্রভাব। তাই ০ থেকে ১ এর মধ্যে s এর যেকোন মানের জন্য (অর্থাৎ: 0<s<1) নিম্নোক্ত তথ্য পাওয়া যায়: সিকল সেল এনিমিয়ার ক্ষেত্রে গিলেস্পি মডেলের h<0 অবস্থাটি কাজ করে।
দিমিত্রি গ্লুখভস্কি
দিমিত্রি গ্লুখভস্কি (Дми́трий Алексе́евич Глухо́вский, ‏דמיטרי אלכסייביץ' גלוכובסקי‏, জন্ম: ১২ই জুন, ১৯৭৯ সাল) একজন রুশ-ইসরায়েলি লেখক যিনি তার কল্পবিজ্ঞান উপন্যাস, মেট্রো ২০৩৩ এবং তার পরবর্তী তার পরবর্তী কাহিনীর জন্য সবচেয়ে বিখ্যাত। একজন সাংবাদিক হিসেবে তিনি ইউরোনিউজ, আরটি এবং অন্যান্য গণমাধ্যমে কাজ করেছেন। তিনি ইসরাইয়েল, জার্মানী এবং ফ্রান্সে বসবাস করেছেন এবং বর্তমানে তিনি মস্কোতে আছেন।
জীবনের প্রথমার্ধ
দিমিত্রি গ্লুখভস্কি রাশিয়ায় একটি বুদ্ধিজীবী পরিবারে জন্মগ্রহণ করেন এবং সেখানেই তিনি বেড়ে ওঠেন। তিনি আরবাত অঞ্চলের একটি বিদ্যালয়ে অধ্যায়ন করেন। তিনি লেখক হওয়ার সিদ্ধান্ত গ্রহণ করেন এবং ১৫ বছর বয়সে মেট্রো ২০৩৩ এর জন্য ধারণা লাভ তৈরি করেন। ১৭ বছর বয়সে তিনি রাশিয়া ছেড়ে ইসরাইয়েলে লেখাপড়া করতে যান এবং সেখানে তিনি সাড়ে চার বছর বসবাস করেন। ইসরাইয়েলে থাকাকালীন তিনি হিব্রু ভাষা শিখেন এবং জেরুসালেমে অবস্থিত হিব্রু বিশ্ববিদ্যালয় থেকে সাংবাদিকতা এবং আন্তর্জাতিক সম্পর্কে একটি বিশ্ববিদ্যালয় ডিগ্রি লাভ করেন। তিনি এই ডিগ্রি হিব্রু ভাষায় লাভ করেন। সেখানে অধিকাংশ ইসরাইয়েলি স্থানীয় ভাষাভাষীর শিক্ষার্থীদের সাথে তার কোনো সমস্যা হয়নি, যাদের অধিকাংশই তার চেয়ে পাঁচ বছরের বড় ছিল। তার অভিজ্ঞতা সম্পর্কে কথা বলার সময়ে তিনি বলেন, “এখানে বসবাস করার পর আমি ইসরাইয়েল এর একজন ভক্তে পরিণত হয়েছে, এমনটা না যে আমি নিজেকে একজন ইহুদি অনুভব করা শুরু করেছি, কিন্তু আমি অবশ্যই নিজেকে একজন ইসরাইয়েলি অনুভব করা শুরু করেছি।”
কর্মজীবন
গ্লুখভস্কি ১৮ বছর বয়সে তার নিজের উপন্যাস হিসেবে মেট্রাে ২০৩৩ এবং একটি মিথষ্ক্রিয় পরিক্ষা হিসেবে তার ওয়েবসাইটে প্রকাশ করেন। ২০০৫ সালে প্রথম বইটি এবং সেটির পরবর্তী বইগুলো তারপর থেকে একটি ভিডিও গেইম সিরিজ সহ বহুমাত্রিক ফ্রাঞ্চাইজ। ২০০৯ সালে এই সিরিজের পরবর্তী বইটি প্রকাশিত হয়, যা অনলাইনে উভয় লেখা এবং রুশ ইলেক্ট্রণিক পারফারমার, ডলফিন এবং ভিজ্যুয়াল শিল্পি, এন্টন গ্রেচকো সহযোগী এর সাহায্যে তৈরি একটি শিল্প-প্রকল্প হিসেবে বিনামূল্যে লভ্য ছিল।
২০০২-২০০৭ সাল পর্যন্ত তিনি ফ্রান্সের লিওঁ -এ সার্বজনীন ইউরোপীয় গণমাধ্যম প্লাটফম, ইউরোনিউজ -এ কাজ করেন এবং পরবর্তীতে তিনি রাশিয়ায় ফিরে আসেন এবং সদ্য প্রতিষ্ঠিত রাশিয়া টুডে -তে কাজ করেন। তিন বছর ধরে তিনি একজন ক্রিমলিন পুল সাংবাদিক ছিলেন পৃথিবীর অর্ধেক ভ্রমণ করেন, যার মধ্যে বাইকোনার কসমোড্রোম, চেরনোবিল পারমাণবিক বিদ্যুৎ কেন্দ্রের পরিত্যাক্ত অঞ্চল এবং উত্তর মরু ছিল। ২০০৭ সালের জুলাই মাসে, তিনি সবোপ্রথম ব্যক্তি হিসেবে উত্তর মেরু থেকে টেলিভিশনে সম্প্রচার করেন। তিনি জার্মান রেডিও স্টেশন, ডয়চে ভেলে এবং ব্রিটিশ টেলিভিশন চ্যানেল, স্কাই নিউজ -এ কাজ করেন। তিনি ২০০৭ সাল থেকে ২০০৯ সাল পর্যন্ত রেডিও মায়াক -এ কাজ করেন। তিনি একজন যুদ্ধ সাংবাদদাতা হিসেবে, মোর্টারের গোলাগুলির মধ্যেও রিপোর্ট লিখে ২০০৬ সালের লেবানন যুদ্ধের সংবাদ সংগ্রহ করেন।
মেট্রো লাস্ট লাইট: দ্য গোসপেল অ্যাকোর্ডিং টু আর্টিওম
২০১৩ সালে, ডার্ক হাউজ কোমিক প্রকাশনা মেট্রো ২০৩৩ এবং মেট্রো: লাস্ট লাইট গেইম -এর সাথে সম্পর্কিত একটি এক সেট বই ঘোষণা করে। এটি বিশেষ করে যারা স্টিম -এ মেট্রো: লাস্ট লাইট গেইমটি বের হওয়ার আগেই অর্ডার করেছেন তারা বিশেষভাবে পেতে পারতেন। প্রাথমিক ঘোষণা এবং গেইম -এর ডেভেলোপার, ৪এ গেইমস এর বইটির সাথে সংযুক্ত থাকলেও বইটি মেট্রো ২০৩৩ এবং মেট্রো ২০৩৫ এর মধ্যবর্তী কাহিনী তুলে ধরে। দিমিত্রি গ্লুভস্কিকে বইটির কাহিনী এবং ল্যান্ড্রি ওয়াকারকে স্ক্রিপ্ট এর জন্য কৃত্বিত্ব দেওয়া হয় এবং পোল আজাসেটা ছবি আঁকতে কাজ করেন। এছাড়াও তিনি মেট্রো ২০৩৩ এবং মেট্রো ২০৩৫ নামে আরো দুইটি বই এর কাহিনী লিখেন।
ডাস্ক
“ডাস্ক” নামক উপন্যাসটি ২০০৭ সালে প্রকাশিত হয়। দিমিত্রি গ্লুখভস্কি শত শত বছর পুরানো একটি স্পেনীয় বইয়ের কিছু ছেড়া পৃষ্ঠার অনুবাদের নির্দেশ পান। তিনি বুঝতে পারেন যে, বইটি ১৬ শতকের কনকিস্তাদোরদের যুদ্ধযাত্রার একটি জার্নাল। তিনি তার বাড়িতে বইটির অনুচ্ছেদগুলো এক এক করে পড়ে এবং সম্পূর্ণ অনুবাদ করেন। অবশেষে, বইটি তার বাস্তবতা তুলে ধরে এবং তার জীবনকে হুমকির সম্মখীন করে। দিমিত্রি গ্লুখভস্কি একটি অনলাইন অভিক্রিয়া হিসেবে এটির অনুচ্ছেদগুলো তার তার ব্লগে এক এক করে প্রকাশ করেন।
টেলস অ্যাবাউট দ্য মাদারল্যান্ড
২০১০ সালে, এএসটি প্রকাশনী, “টেলস অ্যাবাউট দ্য মাদারল্যান্ড” নামক দিমিত্রি গ্লুখভস্কি এর একটি নতুন বই প্রকাশ করে, যা ছিল রাশিয়ার বাস্তবতা সম্পর্কে ব্যঙ্গাত্মক কাহিনীর সমাহার।
ফিউচার
২০১৩ সালের সেপ্টেম্বর মাসে রাশিয়ায় “ফিউচার” নামক একটি ডিস্টোপিয়ান উপন্যাস প্রকাশিত হয়। এই কাহিনীর বিষয় ২৫ শতকের ইউরোপ। কাহিনী অনুযায়ী, এ সময়ের মধ্যে মানুয় বার্ধক্য থামানোর উপায় আবিষ্কার করেছে। তাই ইউরোপকে অতিরিক্ত জনসংখ্যা বৃদ্ধি থেকে বাঁচাতে শাসন বিভাগ একটি নতুন আইন তৈরি করতে বাধ্য হয়, যা অনুযায়ী কোনো দম্পতি সন্তান নিতে চাইলে তাদের কারো একজনকে অমনণত্ব ত্যাগ করতে হবে। কাহিনীটি এক যুবককে নিয়ে, যিনি যেসব মানুষ তাদের সন্তানের নিবন্ধন করেনি তাদের শাস্তি দেওয়ার মাধ্যমে ইউরোপকে অতিরিক্ত জনসংখ্যা থেকে বাঁচানোর দায়িত্বে থাকা একটি দলের সদস্য।
টেক্সট
টেক্সট হ‌লো দি‌মি‌ত্রি গ্লুখভ‌স্কি এর প্রখম বাস্বব‌ভি‌ত্তিক লেখা (তার সাধারণ বৈজ্ঞা‌নিক কল্পকা‌হিনী নয়), যা ২০১৭ সা‌লে প্রকা‌শিত হয়।
মে‌ট্রো ২০৩৩
দি‌মি‌ত্রি গ্লুখভ‌স্কি ৪এ গেইমস এর সা‌থে যুক্ত হ‌য়ে মে‌ট্রো ২০৩৩ নামক গেইম‌টি তৈ‌রি‌তে কাজ ক‌রেন। তি‌নি গেইম‌টির কা‌হিনী না লিখ‌লেও গেইম‌টির কা‌হিনীর তার লেখার উপর ভি‌ত্তি ক‌রে লেখা হ‌য়ে‌ছে।
মে‌ট্রো লাস্ট লাইট
মে‌ট্রো লাস্ট লাইট গেইম‌টি মে‌ট্রো ২০৩৩ বই‌টির উপর ভি‌ত্তি ক‌রে তৈ‌রি নয় কারণ ডে‌ভে‌লোপাদের ম‌তে, এর কা‌হিনী গেই‌মের সা‌থে তেমন ভা‌লো নয় যতটা বই‌য়ের জন‌্য। দি‌মি‌ক্রি গ্লুখভ‌স্কি গেইম‌টির কা‌হিনী এবং কথ‌পোকথন লিখ‌তে সাহায‌্য ক‌রেন। তার লেখা কা‌হিনী অ‌নেক দীর্ঞ ব‌লে ম‌নে হ‌লে তি‌নি সেই সম্পূর্ণ কা‌হিনী‌টি "‌মে‌ট্রো ২০৩৫" নামক এব‌টি বই‌য়ে ২০১৫ সা‌লে প্রকাশ ক‌রেন।
মে‌ট্রো এ‌ক্সোডাস
মে‌ট্রো এক্স‌ডোস এর কা‌হিনী দি‌মি‌ত্রি গ্লুখভ‌স্কি এর বই, মে‌ট্রো ২০৩৫ এর উপর ভি‌ত্তি ক‌রে লেখা হ‌য়ে‌ছে।
নিজস্ব জীবন
তি‌নি প‌রিচালক অ‌্যা‌লেনা গ্লুখভস্কায়া এর সা‌থে বিবা‌হিত ছি‌লেন, যার সা‌থে তার না‌শিয়া টু‌ডে -‌তে কাজ করার সময় প‌রিচয় হয়। তা‌দের দু‌টি সন্তান আ‌ছে। তি‌নি ভিডাড -এ প্রকাশ ক‌রেন যে ২০২০ সা‌লের প্রথম দি‌কে তা‌দের বিবাহ বি‌চ্ছেদ হ‌য়ে‌ছে।
কামালদিয়া ইউনিয়ন
কামালদিয়া ইউনিয়ন বাংলদেশের ঢাকা বিভাগের ফরিদপুর জেলার মধুখালী উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
১/কামালদিয়া পার্ক: এটি কামালদিয়ার দক্ষিণ-পূর্ব অঞ্চলে অবস্থিত। কামালদিয়ার শেষ এবং মুজুরদিয়ার শুরু। বর্ষাকালে চারিদিকে পানি আসলে খুব মনোরম লাগে। (আব্দুল্লাহ-টঙ্গী)
উল্লেখযোগ্য ব্যক্তিত্ব
১/আব্দুর রহমান (এম পি) ২/হাসান মওলানা ৩/ডা.রেজাউল করিম ৪/বাশার মোল্লা
মিজান ব্যাংক
মিজান ব্যাংক পাকিস্তানের প্রথম ইসলামী ব্যাংক এবং স্টেট ব্যাংক অফ পাকিস্তান কর্তৃক প্রথম ইসলামী বাণিজ্যিক ব্যাংকিং। লাইসেন্স ইস্যু করার পর ২০০২ সালে কার্যক্রম শুরু করে। ব্যাংকটির সদর দফতর পাকিস্তানের করাচিতে মিজান হাউসে অবস্থিত। এটির ৮৪৫ টিরও বেশি শাখা রয়েছে।
কামালদিয়া ইউনিয়ন
জনপ্রতিনিধি
বর্তমান চেয়ারম্যান-
মিজান ব্যাংক
দেশের ইসলামী ব্যাংকিং শিল্পে ব্যাংকটির বাজারের ৩৫% শেয়ার রয়েছে।
ইতিহাস
ব্যাংকটি ১৯৯৭ সালে একটি ইসলামী বিনিয়োগ ব্যাংক হিসাবে শুরু হয়েছিল এবং তখন এটি আল-মিজান ইনভেস্টমেন্ট ব্যাংক হিসাবে পরিচিত ছিল।
২০০২ সালে, মিজান ব্যাংক পাকিস্তানে সাধারণ কার্যক্রম পরিচালনা করে।
২০১৪ সালে, মিজান ব্যাংক ১০টি শাখা নিয়ে গঠিত HSBC-এর পাকিস্তান কার্যক্রম অধিগ্রহণের জন্য HSBC Bank Middle East এর সাথে একটি চুক্তি স্বাক্ষর করে।
বঙ্গীয় আইনসভা নির্বাচন, ১৯৩৭
১৯৩৭ সালের ভারতীয় প্রাদেশিক নির্বাচনের অংশ হিসাবে ১৯৩৭ সালের জানুয়ারিতে বঙ্গীয় আইনসভার জন্য বিধানসভা নির্বাচন অনুষ্ঠিত হয়।
আসন
আইনসভায় আড়াইশটি আসনের বরাদ্দ ছিল সাম্প্রদায়িক পুরষ্কারের ভিত্তিতে। এটি নিচে চিত্রিত করা হলো।
লাম-রিম
লাম-রিম তিব্বতী বৌদ্ধধর্মে বোধি লাভের সম্পূর্ণ পথের বিভিন্ন ধাপকে বলা হয়।
ইতিহাস
অতীশ দীপঙ্কর ভারত থেকে তিব্বত এলে গুজ রাজ্যের রাজা ল্হা-লামা-ব্যাং-ছুব-ওদ তাকে বিভিন্ন সূত্র ও তাদের টীকাভাষ্যের মধ্যে পারস্পরিক বিরোধিতাকে নির্মূল করার উদ্দেশ্যে বোধিলাভের উপায়ের একটি পরিপূর্ণ অথচ সংক্ষিপ্ত সারসংক্ষেপ রচনা করতে অনুরোধ করেন। তার এই অনুরোধে অতীশ দীপঙ্কর তার বোধিপথপ্রদীপ রচনায় যে তত্ত্ব উপস্থাপিত করেন, তা পরবর্তীকালে তিব্বতে লাম-রিম নামে পরিচিত হয়। লাম-রিম তত্ত্ব পরবর্তীকালে তিব্বতে ব্কা'-গ্দাম্স ধর্মসম্প্রদায়ের মূল ভিত্তি হয়। পরবর্তীকালে ব্কা'-গ্দাম্স ধর্মসম্প্রদায়ের বৌদ্ধ পণ্ডিত স্গাম-পো-পা-ব্সোদ-নাম্স-রিন-ছেন লাম-রিম তত্ত্বের সাথে মহামুদ্রাকে যুক্ত করে তিব্বতে ব্কা'-ব্র্গ্যুদ র্মসম্প্রদায় সৃষ্টি করেন। চতুর্দশ শতাব্দীতে দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পা লাম-রিম তত্ত্বের ওপর লাম-রিম-ছেন-মো নামক বিখ্যাত গ্রন্থ রচনা করেন।
তিন পুরুষ
বৌদ্ধ উপাসকদের ধর্মীয় আচরণের ওপর তাদের আগ্রহের ওপর নির্ভর করে অধম পুরুষ, মধ্যম পুরুষ এবং উত্তম পুরুষ এই তিন ভাগে ভাগ করেছেন। অধম পুরুষ সংসারের মধ্যে থেকে বোধিলাভের ইচ্ছা প্রকাশ করে থাকেন। শ্রবকযানপন্থী বা শ্রবকরা এবং প্রত্যেকবুদ্ধযানপন্থীরা বা প্রত্যেকবুদ্ধরা সংসারত্যাগ সংসারত্যাগ করলেও জগতের সকল জীবের মুক্তিচিন্তা না করে শুধুমাত্র নিজেদের মুক্তিলাভের চেষ্টা করেন বলে তারা মধ্যম পুরুষের অন্তর্গত। মূলতঃ এই চিন্তাধারা হীনযান বৌদ্ধধর্ম থেকে এসেছে। একমাত্র বোধিসত্ত্বরা উত্তম পুরুষের অন্তর্গত কারণ তারা নিজেদের মুক্তির পাশাপাশি সমস্ত জীবজগতের মুক্তির জন্যও চিন্তা করে থাকেন। মহাযান বৌদ্ধধর্ম থেকে এই ধারণা নেওয়া হয়েছে।
শহীদ ধীরেন্দ্রনাথ দত্ত স্টেডিয়াম
শহীদ ধীরেন্দ্রনাথ দত্ত স্টেডিয়াম (পূর্ব নাম কুমিল্লা স্টেডিয়াম) কুমিল্লা জেলার একটি স্টেডিয়াম। এটি কুমিল্লা শহরের ধর্মসাগর ও কুমিল্লা কেন্দ্রীয় ঈদগাহের পাশে অবস্থিত। এই স্টেডিয়ামের নাম ভাষাসৈনিক শহীদ ধীরেন্দ্রনাথ দত্তের নামানুসারে নামকরণ করা হয়। স্টেডিয়ামটি প্রায় ৩০ কোটি টাকা ব্যয়ে আধুনিকায়ন করা হয়েছে।
এটি বর্তমানে প্রথম শ্রেনী ও লিস্ট 'এ' তালিকার ক্রিকেটের মাঠ।
ধারণক্ষমতা
স্টেডিয়ামটির বর্তমান ধারণ ক্ষমতা ১৮০০০।
সচিন-জিগর
সচিন-জিগর (સચિન-જીગર) হলেন ভারতীয় সুরকার ও সঙ্গীত পরিচালক যুগল। তারা দুজন হলে সচিন সঙ্গবি ও জিগর সারাইয়া। তারা বলিউড ও গুজরাতি চলচ্চিত্রে সঙ্গীত পরিচালনা করে থাকেন। সঙ্গীত পরিচালনা শুরু করার পূর্বে এই যুগল এ আর রহমান, আনু মালিক, নাদিম-শ্রাবণ, প্রীতম চক্রবর্তী ও বিশাল-শেখরদের সহযোগী, শব্দ মিশ্রণকারী ও ঐকতান-বাদকদল হিসেবে কাজ করতেন।
কর্মজীবন
২০০৯ সালে তারা লাইফ পার্টনার চলচ্চিত্রের একটি গানের সুর করেন, যা মূলত তাদের গুরু প্রীতম চক্রবর্তীর অধীনে সৃষ্ট। ২০১১ সালে তারা ফালতু চলচ্চিত্রে স্বাধীনভাবে প্রথম কাজ লাভ করেন। এই চলচ্চিত্রের "লে যা তু মুঝে ও "চার বাজ গয়ে" গান দুটি জনপ্রিয়তা লাভ করেন। একই বছর তারা হাম তুম শাবানা ও শোর ইন দ্য সিটি'' চলচ্চিত্রের গানের সুর করেন। দ্বিতীয় চলচ্চিত্রে শ্রেয়া ঘোষাল ও তোচি রায়নার গাওয়া "সাইবো" গানটি সঙ্গীত সমালোচকদের নিকট থেকে প্রশংসা লাভ করে।
২০১২ সালে তারা তেরে নাল লাভ হো গয়া চলচ্চিত্রের সঙ্গীত পরিচালনা করেন, ক্যায়া সুপার কুল হ্যায় হাম চলচ্চিত্রের একটি গানের সুর করেন, এবং ওএমজি: ও মাই গড! ও আজব গজব লাভ চলচ্চিত্রের সুরায়োজন করেন। ২০১৩ সালে তারা এবিসিডি: অ্যানি বডি ক্যান ড্যান্স ও জয়ন্তভাই কি লাভ স্টোরি চলচ্চিত্রের পূর্ণ অ্যালবাম, হিম্মতওয়ালা চলচ্চিত্রের একটি গান, আই, মি অউর ম্যাঁয় চলচ্চিত্রের দুটি গান, এবং গো গোয়া গন ও রামাইয়া বাস্তবাইয়া চলচ্চিত্রের পূর্ণ অ্যালবামের সুরায়োজন করেন।
২০১৪ সালের ৯ই ডিসেম্বর বদলাপুর চলচ্চিত্রের প্রথম গান "জি কারদা প্রকাশিত হয় এবং তাৎক্ষণিক জনপ্রিয়তা লাভ করে। এই চলচ্চিত্রের আরেকটি গান "জিনা জিনা" ২০১৫ সালের ১৫ই জানুয়ারি প্রকাশিত হয় এবং ব্লকবাস্টার তকমা লাভ করে। একই বছর ডিজনির এবিসিডি ২'' চলচ্চিত্রের গানসমূহও জনপ্রিয়তা লাভ করেন। এই চলচ্চিত্রের "সুন সাথিয়া" গানটিকে ভূয়সী প্রশংসা অর্জন করে। এই দুটি চলচ্চিত্রের অ্যালবাম মির্চি সঙ্গীত পুরস্কারে বর্ষসেরা অ্যালবামের মনোনয়ন লাভ করে।
কুয়ালালামপুর আন্তর্জাতিক বিমানবন্দর
কুয়ালালামপুর আন্তর্জাতিক বিমানবন্দর (KLIA) (মালয়: Lapangan Terbang Antarabangsa Kuala Lumpur) মালয়েশিয়ার প্রধান আন্তর্জাতিক বিমানবন্দর এবং দক্ষিণপুর্ব এশিয়ার অন্যতম একটি বিমানবন্দর। এটি কুয়ালালামপুর থেকে প্রায়  দক্ষিণে অবস্থিত।
কুয়ালালামপুর আন্তর্জাতিক বিমানবন্দর মালয়েশিয়ার বৃহত্তম এবং ব্যস্ততম বিমানবন্দর। ২০১৬ সালে, এটি ৫,২৬,৪৩,৫১১ জন যাত্রী এবং ৬,৪২,৫৫৮ টন মালামাল বহন করে। এটি যাত্রী পরিবহনে বিশ্বের ২৪তম ব্যস্ততম বিমানবন্দর।
এটি পরিচালনা করে মালয়েশিয়া বিমানবন্দর(MAHB) সেপাং এসডিএন বিএইচডি।
পটভূমি
১ জুন ১৯৯৩ সালে এক জমকালো অনুস্থানে মাহাথির মহাম্মদের সরকার সিদ্ধান্ত নেয় যে, বিদ্যমান কুয়ালালামপুর বিমানবন্দর, তৎকালীন নাম সুবাং আন্তর্জাতিক বিমানবন্দর (বর্তমানে সুলতান আব্দুল আজিজ শাহ বিমানবন্দর) ভবিষ্যতের চাহিদা পুরন করতে পারবে না। এই বিমানবন্দরের নির্মাণ কাজ করে টান শ্রী দাতুক লিম কেং হু-র তত্বাবধানে কয়েকটি রাষ্ট্রীয় কোম্পানি। মালয়েশিয়ার জন্য একটি বড় উন্নয়ন পরিকল্পনার অংশ হিসাবে এই বিমানবন্দর তৈরি করা হয়। জাপানী স্থপতি কিশো কুরকাওা, প্রধান স্থপতি হিসাবে এই বিমানবন্দরের নকশা করেন।
বর্তমান অবস্থা
এই বিমানবন্দরের এলাকা, যেটি মুলত কৃষি ভুমির উন্নয়ন করে করা হয়েছে এবং বিশ্বের অন্যতম ব্যস্ততম বিমানবন্দরগুলর একটি। তিন ভাগে বিভক্ত উচ্চাকাঙ্ক্ষী পরিকল্পনায় এই বিমানবন্দরে তিনটি রানওয়ে এবং দুটি টার্মিনাল যার প্রত্যেকটিতে দুটি করে স্যাটেলাইট টার্মিনাল আছে। প্রথম ধাপে, দুটি পরিপূর্ণ রানওয়ে, একটি প্রধান টার্মিনাল এবং একটি স্যাটেলাইট টার্মিনাল নির্মাণ করা হয়, ফলে এর ধারনক্ষমতা ২.৫কোটিতে উন্নীত হয়। প্রথম ধাপে, ষাটটি জেটি, ৮০টি বিমানপার্কিং সহ ২০টি দূরবর্তী পার্কিং বে, চারটি রক্ষণাবেক্ষণ হ্যাঙ্গার এবং ফায়ার স্টেশন। দ্বিতীয় ধাপে, বছরে ৩.৫কোটি যাত্রী পরিবহন ক্ষমতা প্রায় শেষ পর্যায়ে। তৃতীয় ধাপে, প্রত্যাশিত বছরে ১০ কোটি যাত্রী পরিবহন ক্ষমতায় উন্নীত করা।
গ্র্যান্ড ওপেনিং
কুয়ালালামপুর আন্তর্জাতিক বিমানবন্দর দাপ্তরিকভাবে চালু হয় মালেশিয়ান সময় ২০ঃ৩০ ঘটিকা ২৭ জুন ১৯৯৮, হংকং আন্তর্জাতিক বিমানবন্দর চালুর এক সপ্তাহ আগে এবং ১৯৯৮ কমনওয়েলথ গেমসের সময়ে। প্রথম আভ্যন্তরীণ বিমান ফ্লাইট এমএইচ১২৬৩ কুয়ান্তান (কুয়ান্তান বিমানবন্দর) থেকে ০৭ঃ১০ ঘটিকায় পৌছায়। প্রথম আন্তর্জাতিক বিমান [[মালে আন্তর্জাতিক বিমানবন্দর, মালদ্বীপ থেকে মালয়েশিয়া এয়ারলাইন্স এমএইচ১৮৮ মালেশিয়ান সময় সকাল ০৯ঃ৩০ ঘটিকায় পৌছায়। প্রথম আভ্যন্তরীণ বিমান মালয়েশিয়া এয়ারলাইন্স এমএইচ১৪৩২ লংকাওয়ের (লংকাওয়ে আন্তর্জাতিক বিমানবন্দর) উদ্দেশ্যে ছেড়ে যায় সকাল ০৭ঃ২০ ঘটিকায় এবং প্রথম আন্তর্জাতিক বিমান মালয়েশিয়া এয়ারলাইন্স এমএইচ ৮৪ চীনের রাজধানী বেইজিং-এর বেইজিং আন্তর্জাতিক বিমানবন্দর উদ্দেশ্যে ছেড়ে যায় মালেশিয়ান সময় ০৯ঃ০০ ঘটিকায়।
সাম্প্রতিক ঘটনা
১৩ ফেব্রুয়ারি ২০১৭ সালে, উত্তর কোরিয়ার নেতা কিম জং উনের সৎভাই কিম জং-নামকে ভিএক্স নার্ভ এজেন্ট দিয়ে হত্যা করা হয়, যখন তিনি কুয়ালালামপুর আন্তর্জাতিক বিমানবন্দেরের ২ নং টার্মিনালে হাটছিলেন। সন্দেহভাজন দুই নারীকে নার্ভ এজেন্ট প্রয়োগের অভিযোগে আটক করা হয়। কিম ছদ্মনামে ভ্রমণ করছিলেন।
রানওয়ে
কুয়ালালামপুর আন্তর্জাতিক বিমানবন্দেরে সমান্তরাল তিনটি রানওয়ে আছে।(14L/32R, 14R/32L, 15/33 ), যা এই অঞ্চলে প্রথম। এই রানওয়েগুলোর বিমান চলাচল ২টি এয়ার ট্রাফিক কন্ট্রোল থেকে পর্যবেক্ষণ করা হয়; পশ্চিম পাশের টাওয়ারের উচ্চতা ১৩৩.৮ মিটার, যেটি বিশ্বের সর্বোচ্চ।
অপারেশন এবং অবকাঠামো
এই বিমানবন্দরে অনেক আধুনিক নকশা বৈশিষ্ট্য আছে, যা বিমানবন্দর কার্যকর অপারেশনে সহায়তা করে। এশিয়া প্রশান্তমহাসাগরীয় অঞ্চলে শুধু এই বিমানবন্দররে শতভাগ বারকোড বোর্ডিং পাসে সক্ষম। মালয়েশিয়া এয়ারলাইন্স; এয়ারএশিয়া; এমএএসকার্গো, একটি কার্গো এয়ারলাইন্স; এবং মালয়েশিয়া এয়ারপোর্টস, মালয়েশিয়া এয়ারপোর্টস অপেরাটর ও ম্যানেজারের সদরদপ্তর কুয়ালালামপুর বিমানবন্দরের সম্পত্তি।
টার্মিনালসমূহ
এই বিমানবন্দরে ২টি প্রধান টার্মিনাল আছে; একটি পুরাতন প্রধান টার্মিনাল এবং একটি নতুন টার্মিনাল, যা টার্মিনাল ২ নামে পরিচিত। বিমানবন্দরের প্রধান টার্মিনালের ডিজাইন করেন জাপানী স্থপতি কিশো কুরকাওা, এই এয়ারপোর্ট কমপ্লেক্সে দিনের আলোর পুর্ন ব্যবহার নিশ্চিত করা হয়েছে ও ইসলামি ঐতিয্য ফুটিয়ে তোলা হয়েছে।
প্রধান টার্মিনাল ভবন
বিমানবন্দরের প্রধান টার্মিনাল ভবন দুই রানওয়ের মাঝে অবস্থিত। এই ভবনটি এবং ৩৯টি বর্গাকার আলাদা ছাদ সমন্বয়ে গঠিত, ফলে ভবনটি ভবিষ্যতে সম্প্রসারণ করা যাবে। এখানে মোট ২১৬টি চেক-ইন কাউন্টার আছে। মাল্টি চেক-ইন সেবা আছে, ফলে সমস্ত যাত্রী পৌঁছনো, প্রস্থান বা ট্রানজিট ব্যবহার করতে পারে। জন্য পরিকল্পিত। ২০০৭ সাল থেকে এই এয়ারপোর্টে স্বীয় চেক-ইন সুবিধা আছে।
স্যাটেলাইট টার্মিনাল A
আয়তনের স্যাটেলাইট ভবনটি আন্তর্জাতিক ফ্লাইট-এর যাত্রী পরিসেবা দিয়ে থাকে। যাত্রীদের ট্রেন দিয়ে স্যতেলাইত ভবনে যেতে হয়। স্যাটেলাইট ভবনে অনেক শুল্কমুক্ত দোকান এবং নামকরা ব্র্যান্ডের দোকান আছে। এখানে অনেক খাবার দোকান, আন্তর্জাতিক এয়ারলাইন্স লাউঞ্জ এবং ট্রানজিট হোটেল আছে।
সপ্তম পর্তুগিজ ভারত আর্মডা (আলমেইডা, ১৫০৫)
থাম্ব|মেমরিয়া দা আর্মডাস (ক. ১৫৬৮) থেকে সপ্তম ভারত আর্মডা (আলমেইডা, ১৫০৫) এর চিত্রকর্ম|alt= সপ্তম ভারত আর্মডা ১৫০৫ সালে পর্তুগালের রাজা মান্যুয়েল ১ এর আদেশে সঙ্ঘটিত করা হয় এবং ইন্ডিজের প্রথম পর্তুগিজ ভাইসরয় ডি ফ্রান্সিসকো ডি আলমেইডা কে এর অধিনায়কত্ব দেয়া হয়। ভারত মহাসাগরের উপর পর্তুগিজ নৌবাহিনীর আধিপত্য সুরক্ষিত করার উদ্দেশে সপ্তম আর্মডা - সোফালা, কিলওয়া, আঞ্জেডিভা, ও ক্যানানোর মত গুরুত্বপূর্ণ স্থলে কিছু উপকূলীয় দুর্গের স্থাপনা করেছিল এবং যেসকল শরহকে (কিলওয়া, মোম্বাসা, ওনোর) স্থানীও হুমকি বলে বিবেচনা করা হচ্ছিল সেগুলোকেও হ্রাস করেছিল।
ওনোরে আক্রমণ
১৬ই অক্টোবর ১৫০৫ এ আঞ্জেডিভা থেকে আলমেইডা এর নৌবহর রওনা হবার সময় আলমেইডা আরও এক নজর শরাবতী নদী এর মুখে অবস্থিত ওনোর (হোন্নাভার) দেখে যাওয়ার সিদ্ধান্ত নেন। ওনোর ছিল তিমোজা (তিমায়া) নামে পরিচিত এক হিন্দু জলদস্যুর ঘাঁটি। পূর্বেও তিমোজা আর্মডাদের জন্যে সমস্যা সৃষ্টি করেছিল এবং আলমেইডা আশঙ্কা করছিল যে তারা আবারও আঞ্জেডিভা এর জন্যে সমস্যা সৃষ্টি করবে।
আলমেইডা এর আশঙ্কা সত্য প্রমাণিত হয় যখন ওনোর বন্দরে তিমোজা এর জাহাজ এর পাশাপাশি বেশ কিছু আরব জাহাজও দেখতে পাওয়া যায়। আলমেইডা ওনোর এর শাসকদের উপর যুদ্ধবিরতির চুক্তি ভঙ্গন করার অভিযোগ এনে বন্দর নগরীতে আক্রমণ করার নির্দেশ দেন। প্রতিরোধ প্রচণ্ড থাকা সত্ত্বেও পর্তুগিজরা বন্দর ভেঙ্গে শহরে প্রবেশ করতে সক্ষম হয়। প্রাসাদের কাছে এগোতে থাকলে, ওনোর এর শাসক শান্তির জন্যে অনুরোধ করেন। অতঃপর, আলমেইডা, যে কিনা লড়াইয়ে আহত হয়েছিল, আক্রমণ স্থগিত করেন।
ফলস্বরূপ, তিমোজা এবং ওনোর এর শাসক (বিজয়নগর সাম্রাজ্যের একজন সামন্ত) অনুগত্যের শপথ গ্রহণ করে এবং প্রতিশ্রুতি দেয় যে তারা আঞ্জেডিভার পর্তুগিজদের উত্ত্যক্ত করবে না।
কোচিনে রাজ্যাভিষেক
১৫০৫ এর ডিসেম্বরে, ইতিমধ্যেই, আলমেইডা কোচিনে অবস্থিত ফোর্ট মান্যুয়েল কে (১৫০৩ সালে নির্মিত) আবারও পক্ত করে তোলেন এবং ১৫০৪ সালে ৬ষ্ঠ আর্মডা দের সাথে আসা ম্যানুয়েল টেলস ডি ভাসকনস্লোসকে অব্যাহতি দিয়ে, কোচিনের নতুন অধিনায়ক - ডি আলভারো দে নোরনহাকে এর দায়িত্ব দেন। পুরনো নায়ের ডিওগো ফারনানদেস করেয়া এর লিসবন এ ফিরে যাওয়ার সময় হয়ে আসাতে, আলমেইডা করেয়ার দীর্ঘ সময়ের সহায়ক লরেনযো মোরেনোকে কোচিনের নতুন নায়ের হিসেবে পদন্নতি দেন।
আলমেইডা পর্তুগালের মান্যুয়েল ১ থেকে পাওয়া স্বর্ণের মুকুট টি, তার পরম অনুগত মিত্র কোচিনের ত্রিমুমপারা রাজাকে উপহার দেন। কিন্তু বৃদ্ধ ত্রিমুমপারা ইতোমধ্যেই সিংহাসন ত্যাগ করায়, আলমেইডা তার উত্তরাধিকারীর আনুষ্ঠানিক রাজ্যাভিষেক অনুষ্ঠানে সোনার মুকুটটি ব্যবহার করেন। এটা করায় আলমেইডা আনুষ্ঠানিকভাবে ক্যালিকটে র জামোরিনে র সাথে তার অবশিষ্ট আনুগত্যের সমাপ্তি ঘটান। উল্লেখ্য - আলমেইডা এর উত্তরাধিকারীকে ব্যারোস নাম্বেয়াদোরা নামে ডাকেন, তবে তিনি আর কোচিনের রাজা উন্নি গোদা ভারদা (কান্দাগোরা) সম্ভবত একই ব্যক্তি।
সোফালা, আনাইয়া এর ফোর্ট সাও কেটানো
১৫০৫এর ৪ই সেপ্টেম্বর পেরো দে আনাইয়া এর ছয়টি জাহাজের একটি সোফালা নৌবহর ('দ্যা থার্ড স্কয়াড্রন') কেইপ অফ গুড হোপ এ পৌঁছায়। কিছু অশুবিধার সম্মুখীন হলেও অবশেষে সোফালা বন্দরে এসে নোঙ্গর ফেলে। এর মধ্যে থেকে একটি জাহাজ কোয়েলিমেন এর কাছে লোপো স্যানচেয এর ক্যারাভ্যেল এর পাঁচজন ক্ষুধাকাতর, কোন রকমে বেঁচে থাকা উত্তরজীবীদের খুঁজে পায়। থাম্ব|সোফালা শরহ, ক. ১৫৭২ পেরো দে আনাইয়া সোফালার অন্ধ প্রবীণ শেখ ইসুফ এর সাথে ভালো সম্পর্ক গোড়ে তোলেন। যদিও পূর্বে কিলওয়া সুলতানের সামন্ত ছিলেন, পরবর্তীতে ইসুফ একটি স্বাধীন পথ খুঁজে বের করার চেষ্টা করতে থাকেন এবং ইতিমধ্যেই ১৫০২ সালে ভাস্কো দ্যা গামা (৪র্থ আর্মডা) এর সাথে একটি ব্যবসায়িক চুক্তি সই করেন। এবারে আনাইয়া ইসুফকে শহরে একটি স্থায়ী পর্তুগিজ কারখানা এবং দুর্গ নির্মাণের অনুমতি চেয়ে অনুরোধ জানান।
কিলওয়া এবং মোম্বাসায় আলমেইডার আক্রমনের খবর জানতে পেয়ে ইসুফ অনুমান করেন যে কোন প্রকার বিরুপের আভাস পেলে সোফালারও একই পরিণতি হবে। সুতরাং চুক্তি সম্পন্ন করা হয়। এমনকি সুসম্পর্ক বজিয়ে রাখার স্বার্থে ইসুফ তার খুঁজে পাওয়া লোপো স্যানচেয এর ক্যারাভ্যেল এর আরও ২০ জন উত্তরজীবীকে আনাইয়া এর হাতে তুলে দেন।
কোনরকম বিলম্ব ছাড়াই সোফালায় ফোর্ট সাও কেটানোর নির্মাণ কাজ শুরু হয়ে যায়। চুক্তি অনুসারে, পেরো দে আনাইয়া সোফালার দুর্গের 'ক্যাপ্টেন-মেজর' এবং ম্যানুয়েল ফার্নান্দেস (ডি মায়ারেলস?) ফ্যাক্টর হিসেবে কমান্ড গ্রহণ করেন।
বার্বুডো এর অনুসন্ধান এবং উদ্ধার মিশন
১৫০৫ সালের সেপ্টেম্বরে (অথবা নভেম্বরে) পর্তুগালের রাজা মান্যুয়েল ১ এর তরফ থেকে সোফালায় থাকা আনাইয়া এবং ভারতে থাকা আলমাইডা কে উদ্দেশ্য করে লিখা নির্দেশাবলী নিয়ে সাইড বার্বুডো (নও জুলিওয়া) এবং পেদ্রো কোয়ারেসমার জাহাজগুলো (নাম অনিশ্চিত) লিসবন থেকে রওনা হয়।
তবে এই নির্দেশাবলী পৌঁছে দেওয়ার আগে বার্বুডো এবং কোয়ারসেমাকে দক্ষিণ আফ্রিকার উপকূলে অনুসন্ধান এবং উদ্ধার অভিযান পরিচালনার নির্দেশনা দেওয়া হয়েছিল। তারা কেপ করেনটেসের আশেপাশে হারিয়ে যাওয়া আগের আর্মডাদের তিনটি নিখোঁজ জাহাজের সন্ধান করছিল - ফ্রান্সিসকো ডি আলবুকার্ক, নিকোলাউ কোয়েলহো (উভয়ই ৫ম আর্মডা (১৫০৩)) এবং পেরো দে মেন্ডোঙ্কা (৬ষ্ঠ আর্মডা (১৫০৪)) এর জাহাজ।
দুটি উদ্ধার জাহাজ পরের কয়েক মাস দক্ষিণ আফ্রিকার উপকূলের কেপ অফ গুড হোপ থেকে শুরু করে নাটাল পর্যন্ত অনুসন্ধান চালিয়েছে। তারা মোসেল উপসাগরের নিকটে পেরো দে মেন্ডোঙ্কার জাহাজের পোড়া অবশিষ্ট খুঁজে পেয়েছিল, তবে কোন প্রাণের সন্ধান মিলে নি। বাকি দুটো জাহাজের কোন খোজ পাওয়া যায় নি।
লিসবনে আগমন
তিনটি ফিরতি নৌবহর বিভিন্ন ঘটনাক্রমে বিভিন্ন সময়ে ১৫০৬ সালে লিসবনে পৌঁছায়।
২৩ মে ১৫০৬ - ফার্নাও সোরেস এর অধীনে প্রথম ফিরতি নৌবহরটি লিসবনে পৌঁছায়। এটা বেশ আলোড়ন সৃষ্টি করে - কারণ এটি খুব দ্রুত পৌঁছিয়েছিল, এবং এর বেশির ভাগই ভরপুর ব্যক্তিগত জাহাজ ছিল, যেগুলো কিনা জারমানি এবং ইতালি এর জন্যে প্রচুর পরিমানে চিথিপত্র নিয়ে ফিরেছিল। ম্যানুয়েল টেলিস এর অধীনে বোটাফোগো নামের একটি জাহাজ বিচ্ছিন্ন হয়ে গিয়েছিল এবং সেটি পরে জুন মাশে এসে পৌঁছায়। বলা আছে যে, ফার্নাও সোরেস এর এই নৌবহরটি মাদাগাস্কারে র পূর্ব দিক দিয়ে ফেরার পথটি চিহ্নিত করেছিল (ইলহা ডি সাও লরেনযো)। এটিই ছিল প্রথমবারের মতো ফেরার সময়ে ইস্ট ইন্ডিজ এর বাইরের রুট ব্যবহার করা এবং সম্ভবত প্রথমবারের মতো মাদাগাস্কারের পূর্ব উপকূল দর্শন এবং দ্বীপ হিসেবে চিহ্নিত করা।
১৫ নভেম্বর ১৫০৬ - ডিয়গো কোরিয়ার অধীনে দ্বিতীয় ফিরতি নৌবহরটি লিসবনে পৌঁছায়। তবে এর তৃতীয় জাহাজ - লোপো দে ডিউস এর মাদালেনা, মোজাম্বিক দ্বীপে মেরামতের কারণে বিলম্বিত হওয়ায় ১৫০৭ সালের জানুয়ারিতে এসে পৌঁছায়।
ডিসেম্বর ১৫০৬ - তৃতীয় ফিরতি নৌবহরটি লিসবনে পৌঁছায়। এই নৌবহরটিতে শুধু একটি জাহাজই ফিরেছিল - আলমেইডা এর সরকারি প্রতিবেদন এবং বাচ্চা হাতিটি বোঝাইকৃত ভাস্কো গমেয দে আব্রু এর নও সাও গ্যাব্রিয়েল। জোয়াও দা নোভা এর ফ্লোর দে লা মার জাঞ্জিবার এর কাছাকাছি কিছু সমস্যার সম্মুখীন হওয়ায় ৮ মাসের জন্যে মেরামতের কাজে থেকে যেতে বাধ্য হয়। নোভা লিসবনে ফিরতে পারে না, বরং ১৫০৭ সালের ফেব্রুয়ারি মাসে বহির্গামী ৮ম পতুগিজ ভারত আর্মডা তাকে মোজাম্বিক থেকে তুলে নেয়।
পরিণাম
ডি ফ্রান্সিসকো দে আলমেইডার সপ্তম আর্মডা ভারতীয় মহাসাগরে পর্তুগিজদের একটি শক্ত অবস্থানে এনে দিয়েছিল। পর্তুগিজদের এখন ভারত মহাসাগরে পাঁচটি সুরক্ষিত শক্তিশালী পয়েন্ট রয়েছে - আফ্রিকার কিলওয়া এবং সোফালা, এবং ভারতের আঞ্জেডিভা, ক্যানানোর এবং কোচিন। ভারত মহাসাগরে একটি নতুন পর্তুগিজ রাষ্ট্র নির্মিত হয়েছিল।
এটি একটি বড় আকারের সফল আর্মডা ছিল। তিনটি নতুন দুর্গ তৈরি করা হয়েছিল, বেশ কয়েকজন সম্ভাব্য শত্রুকে (কিলওয়া, মোম্বাসা) পরাজিত করা হয়েছিল এবং ফিরতি বহরগুলো মশালার যথেষ্ট পরিমাণে পণ্যসম্ভার নিয়ে ফিরেছিল।
কিন্তু আপাতদৃষ্টিতে মসৃণ অভিযানটি দ্রুত ক্যানানোর, আঞ্জেডিভা, সোফালা এবং কিলওয়ায় গুরুতর সমস্যাগুলোর উদ্ভবের সাথে সাথে ১৫০৬ সালে বলিরেখা তৈরি করেছিল।
জিনান গ্রেট সাউদার্ন মসজিদ
জিনান গ্রেট সাউদার্ন মসজিদ (济南清真南大) চীনের শানতুং প্রদেশের চিনান শহরের প্রাচীনতম মসজিদ। এটি ইউয়ান রাজবংশের সময়কালে (১২৯৫ সালে) প্রতিষ্ঠা করা হয়। তবে, বর্তমান কাঠামোর অধিকাংশই মিং রাজবংশের সময়কালে (১৪৩৬-১৪৯২ সালে) নির্মাণ করা হয়। মসজিদের মূল বিন্যাসের অন্যতম একটি দিক হলো, একটি চীনা মন্দির। যার মধ্যে মসজিদ হিসেবে কাজ করার জন্য প্রয়োজনীয় উপাদানগুলোকে একত্রিত করে রাখা হয়।
ইতিহাস
অনেক কিংবদন্তির মত অনুসারে, গ্রেট সাউদার্ন মসজিদটি তাং রাজবংশের সময়কালে প্রতিষ্ঠা করা হয়, তবে এটি নিশ্চিত হওয়ার জন্য কোনো উল্লেখযোগ্য প্রমাণ নেই। লিখিত প্রমাণ অনুযায়ী, মসজিদটি তেমুর খানের (ইউয়ানের সম্রাট চেংজং) রাজত্বের প্রথম বছরে ১২৯৫ সালে বর্তমান স্থানে স্থাপন করা হয়।
সাংস্কৃতিক বিপ্লবের সময় মসজিদটি মারাত্মকভাবে ক্ষতিগ্রস্থ হয় এবং এতে থাকা অনেক ঐতিহাসিক নিদর্শন ধ্বংস হয়ে যায়। ফলে, ভবনটিকে একটি কারখানায় রূপান্তরিত করা হয়। ১৯৯২ সাল থেকে এটিকে একটি প্রাদেশিক-স্তরের মূল সাংস্কৃতিক ঐতিহ্যবাহী স্থান হিসেবে সুরক্ষিত করা হয়।
স্থাপত্য
মসজিদের মূল বিন্যাসটি একটি ঐতিহ্যবাহী চীনা মন্দিরের প্রাঙ্গণ শৈলী অনুসরণ করে নির্মাণ করা হয়, যেখানে প্রধান ভবনগুলো প্রতিসাম্যের একটি প্রধান অক্ষ বরাবর সাজানো হয়। যাইহোক, সেখানে অর্থাৎ চীনা মন্দিরে এই প্রধান অক্ষটি সাধারণত উত্তর-দক্ষিণ অভিমুখে থাকে। গ্রেট সাউদার্ন মসজিদের মূল অক্ষটি পূর্ব-পশ্চিম দিকে থাকে, যাতে মূল প্রার্থনা কক্ষে প্রবেশ করার সময় উপাসকরা পশ্চিম দিকে (মক্কার দিকে) মুখ করে থাকে।
চীনা ঐতিহ্যের সাথে মিল রেখে মসজিদের মূল প্রবেশদ্বারটি একটি আত্মা প্রাচীর দ্বারা সুরক্ষিত করা হয়।
মসজিদটি মোট ৬,৬৩০ বর্গ মিটার এলাকা জুড়ে বিস্তৃত, যার মধ্যে ২,৮৩০ বর্গ মিটারের মধ্যে ভবন নির্মিত।
অবস্থান
মসজিদটি ঐতিহাসিক শহরের কেন্দ্র এবং বাওতু স্প্রিং পার্কের পশ্চিমে জিনানের লিক্সিয়া জেলায় অবস্থিত। এর অবস্থান চিনানের মুসলিম শিবির (হুইমিন জিয়াওকু) এর দক্ষিণ প্রবেশপথে।
আহমেদগড়
আহমেদগড় (Ahmedgarh) ভারতের পাঞ্জাব রাজ্যের সানগ্রুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে আহমেদগড় শহরের জনসংখ্যা হল ২৮,০০৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে আহমেদগড় এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ব্র্যাড পিট
উইলিয়াম ব্র্যাডলি "ব্র্যাড" পিট (William Bradley "Brad" Pitt) (জন্ম: ১৮ ডিসেম্বর, ১৯৬৩) একজন মার্কিন অভিনেতা ও চলচ্চিত্র প্রযোজক। তাকে পৃথিবীর অন্যতম আকর্ষণীয় একজন ব্যক্তি হিসেবে ধরা হয়, আর এর পেছনে গুরুত্বপূর্ণ অবদান রাখে তার পর্দার বাইরের জীবন সম্পর্কিত গণমাধ্যমের সংবাদগুলো। পিট দুইবার একাডেমি পুরস্কারের জন্য মনোনীত হয়েছেন, এবং চারবার গোল্ডেন গ্লোব পুরস্কারের জন্য মনোনীত হয়ে একবার তা জিতেছেন।
কর্মজীবন
টেলিভিশনে অতিথি উপস্থিতির মাধ্যমে পিট তার অভিনয় জীবন শুরু করেন। এরকম একটি টেলিভিশন ধারাবাহিক হচ্ছে ১৯৮৭ সালে সিবিএস থেকে প্রচারিত ধারাবাহিক নাটক ডালাস-এ। ১৯৯১ সালে পথচলচ্চিত্র থেলমা এন্ড লুইস-এ জিনা ডেভিসের বিপরীতে একজন হিচ হাইকারের বিপরীতে অভিনয় করে তিনি ভালো পরিচিত লাভ করেন। আ রিভার রান্‌স থ্রু ইট (১৯৯২) ও ইন্টারভিউ উইথ দ্য ভ্যাম্পায়ার (১৯৯৪) চলচ্চিত্রে মূল ভূমিকায় অভিনয়ের মাধ্যমে তার বড় বাজেটের চলচ্চিত্রে অভিনয় শুরু।
ব্যক্তিগত জীবন
অভিনেত্রী গিনেথ প্যালট্রোর সাথে খুব ভালো একটি সম্পর্কে জড়িয়ে থেকে. তিনি পরর্তীতে বিয়ে করেন অভিনেত্রী জেনিফার অ্যানিস্টনকে। পাঁচ বছর বিবাহতি থাকার পর তাদের বিবাহবিচ্ছেদ ঘটে। ২০০৯ পর্যন্ত তিনি অভিনেত্রী অ্যাঞ্জেলিনা জোলির সাথে একসাথে বাস করছেন, যা বিশ্বব্যাপী মিডিয়ার নজর কেড়েছে। তার এবং জোলির ম্যাডক্স, জাহারা, প্যাক্স নামে তিনটি দত্তক নেওয়া সন্তান আছে, সেই সাথে রয়েছে নিজের জন্ম দেওয়া তিন সন্তান শিলোহ, নক্স, ও ভিভিয়ান। প্ল্যান বি এন্টারটেইনমেন্ট নামে পিটের একটি প্রযোজনা প্রতিষ্ঠান রয়েছে, যা ২০০৭ সালে সেরা চলচ্চিত্র বিভাগে একাডেমি পুরস্কারপ্রাপ্ত ছবি দ্য ডিপার্টেড প্রযোজনা করে। জোলির সাথে সম্পর্কে শুরু হবার পর তিনি যুক্তরাষ্ট্র ও যুক্তরাষ্ট্রের বাইরে আন্তর্জাতিকভাবে বিভিন্ন সামাজিক কর্মকাণ্ডে জড়িত আছেন।
উইগিনস এয়ারওয়েজ
উইগিনস এয়ারওয়েজ হলো আমেরিকার ম্যানচেস্টার, নিউ হ্যাম্পশায়ার ভিত্তিক একটি ফিক্সড বেইজ কার্গো এবং চাটার্ড বিমান পরিসেবা সংস্থা যারা ম্যানচেস্টার-বোস্টোন বিমানবন্দর থেকে এই সেবা প্রদান করে থাকে।
ইতিহাস
১৯২৯ সালে ই.ডব্লিও উইগিনস এর মাধ্যমে উইগিনস এয়ারওয়েজ এর ম্যানচেস্টার,নিউ হ্যাম্পশায়ারে যাত্রা শুরু হয়। ১৯৮৫ সালে উইগিনস এয়ারওয়েজ তারা নিজেদের কর্মচারী নিয়োগ শুরু করে। বর্তমানে এর ১৬০ জন কর্মচারী রয়েছে।
২০১৪ সালের শেষে এই প্রতিষ্ঠানটি আমারি ফ্লাইট এর সাথে চুক্তিবদ্ধ হয় এবং তাদের বহরে ৪৮টি বিমান ও ১০০জন কর্মচারী যোগ করে যার পরিপ্রেক্ষিতে আমারি ফ্লাইট ২১৮টি বিমান নিয়ে পৃথিবীর সেরা কার্গো বিমান সেবার তালিকায় নিজের নাম লেখায়।
বিমান বহর
উইগিনস এয়ারওয়েজ বর্তমানে ৪৯টি বিমান পরিচালনা করছে এর মধ্যে বেশীরভাগ হলো ইউপিএস এয়ারলাইন্স এবং ফেডএক্স এক্সপ্রেস।
২০১৫ সালের জুলাই পর্যন্ত এর বিমানের তালিকাঃ
সিরাজুল ইসলাম (অভিনেতা)
সিরাজুল ইসলাম (জন্ম: ১৫ মে, ১৯৩৮ - মৃত্যু: ২৪ মার্চ, ২০১৫) একজন বাংলাদেশী চলচ্চিত্র, টেলিভিশন, বেতার ও মঞ্চ অভিনেতা ও পরিচালক ছিলেন। ১৯৬৩ সালে মহিউদ্দিন পরিচালিত ‘রাজা এলো শহরে’ চলচ্চিত্রে অভিনয়ের মাধ্যমে তিনি বাংলা চলচ্চিত্রে প্রবেশ করেন। দীর্ঘ অভিনয় জীবনে প্রায় তিনশ চলচ্চিত্রে অভিনয় করেছেন। টিভি নাটকেও এক সময় নিয়মিত অভিনয় করতেন। ১৯৮৪ সালে চাষী নজরুল ইসলাম পরিচালিত ‘চন্দ্রনাথ’ অভিনয়ের জন্য সেরা পার্শ্বচরিত্রে অভিনেতা হিসেবে জাতীয় চলচ্চিত্র পুরস্কার লাভ করেন। এক সময় করাচির ইস্টার্ন ফিল্ম পত্রিকায় ঢাকাস্থ চলচ্চিত্র প্রতিবেদক হিসেবেও কাজ করেছেন তিনি। অভিনয়ের বাইরে পেশাজীবনে তিনি একজন সরকারি কর্মকর্তা ছিলেন।
অভিনয়, প্রযোজনা ও পরিচালনা
ঢাকায় তিনি প্রথম মঞ্চ অভিনয়ের প্রতি আকৃষ্ট হন, অভিনয় করার মাঝে বেতার শিল্পী রণেন কুশারীর সাথে পরিচয় হয়। তিনি তাকে বেতারে অভিনয়ের সুযোগ করে দেন। বেতারে রূপালি চাঁদ নাটকে একজন স্কুলশিক্ষকের চরিত্রে প্রথম অভিনয় করেন তিনি। এরপর নিয়মিত মঞ্চে ও বেতারে অভিনয় করেন। বৃষ্টি নামের একটি বেতার নাটকের প্রযোজনার মাধ্যমে তিনি প্রযোজক হিসেবে আত্মপ্রকাশ করেন। এটি একটি ইংরেজি গল্প অবলম্বনে নির্মিত হয়েছিল ও এটা অভিনয় করেন খান আতাউর রহমান, ডা. সাঈদুন্নেসা হোসেনসহ আরও বেশ কয়েকজন।
১৯৬৩ সালে মহিউদ্দিন পরিচালিত রাজা এলো শহরে চলচ্চিত্রে অভিনয়ের মধ্য দিয়ে চলচ্চিত্রে সিরাজুল ইসলামের অভিষেক ঘটে। এ ছবিতে তিনি একজন অধ্যাপকের চরিত্রে অভিনয় করেন। চলচ্চিত্রটি ১৯৬৪ সালে মুক্তি পায়। দীর্ঘ অভিনয় জীবনে তিনি প্রায় তিনশত চলচ্চিত্রে অভিনয় করেছেন। তার অভিনীত উল্লেখযোগ্য চলচ্চিত্রের মধ্যে রয়েছে নাচঘর, অনেক দিনের চেনা, শীত বিকেল, বন্ধন, ভাইয়া, রূপবান, উজালা, ১৩নং ফেকু ওস্তাগার লেন, নয়নতারা, আলীবাবা, চাওয়া পাওয়া, গাজী কালু চম্পাবতী, নিশি হলো ভোর, সপ্তডিঙ্গা, মোমের আলো, ময়নামতি, যে আগুনে পুড়ি, দর্পচূর্ণ, জাহা বাজে শাহনাই, বিনিময়, ডুমুরের ফুল ইত্যাদি।
চলচ্চিত্রে অভিনয়ের পাশাপাশি সিরাজুল ইসলাম "অবসর" নামে একটি নাটকের দল ছিল। এ নাটকে মোট সদস্য সংখ্যা ছিল ১৫ জন। অবসর নাট্য দলের ব্যানারে ফাঁস, কেনাবেচার পালা, গরুর গাড়ির হেডলাইট সহ প্রায় দশটি নাটক মঞ্চস্থ হয়।
২০১০ সালে তিনি চলচ্চিত্রে অভিনয় থেকে অবসর নেন। এরপর ২০১২ সালে জিয়াউল হক অতিথি টেলিভিশন নাটকে ও সর্বশেষ ২০১৪ সালে চৌধুরী সহিউল সাকী পরিচালিত একটি অসমাপ্ত কবিতার গল্প নাটকে অভিনয় করেন।
পুরস্কার ও সম্মাননা
১৯৮৪ সালে চাষী নজরুল ইসলাম পরিচালিত চন্দ্রনাথ চলচ্চিত্রে পার্শ্ব অভিনেতা হিসেবে জাতীয় চলচ্চিত্র পুরস্কার লাভ করেন।
ব্যক্তিগত জীবন
সিরাজুল ইসলাম ১৯৬৫ সালে অভিনেতা আবুল হায়াতের ফুফাতো বোন সৈয়দা মারুফা ইসলামকে বিয়ে করেন। তাদের পরিবারে এক ছেলে মোবাশ্বেরুল ইসলাম শাহী এবং দুই মেয়ে ফাহমিদা ইসলাম ও নাহিদা ইসলাম।
মৃত্যু
সিরাজুল ইসলাম ২০১৫ সালের ২৪ মার্চ বার্ধক্যজনিত কারণে ও মস্তিস্কের রক্ত প্রবাহে ব্যাঘাত ঘটায় ঢাকার নিকেতনে নিজ বাসভবনে মৃত্যুবরণ করেন। তাকে বনানী কবরস্থানে দাফন করা হয়।
রাফাহ
thumb|ধ্বংসপ্রাপ্ত একটি মসজিদ
রাফাহ (رفح) হল ফিলিস্তিনের একটি শহর ও শরনার্থী শিবির, যা গাজা ভূখণ্ডের দক্ষিণ দিকে গাজা শহর হতে ৩০ কিলোমিটার (১৯ মাইল) দক্ষিণে অবস্থিত। এটি প্রশাসনিক জেলা রাফাহ গভর্নরেটের রাজধানীও বটে। ২০১৪ সালে রাফাহর জনসংখ্যা ছিল ১৫২৯৫০ জন, যার অধিকাংশই হল ফিলিস্তিনি শরনার্থী। রাফাহ ক্যাম্প ও তাল আস সুলতান ক্যাম্প দুটি আলাদা জায়গা অবস্থিত।
১৯৮২ সালে ইসরায়েল যখন সিনাই ত্যাগ করে তখন রাফাহ দুভাগে বিভক্ত হয়: একটি গাজান অংশ অপরটি মিশরীয় অংশ। শহরের প্রধান প্রধান অংশ ইসরায়েল ও মিশর দ্বারা ধ্বংস হয়েছে এবং গঠিত হয়েছে বিস্তর বাফার জোন। মিশর ও ফিলিস্তিনের মধ্যে বর্ডার ক্রসিং পয়েন্ট হল রাফাহ বর্ডার ক্রসিং। গাজা ভূখণ্ডের একমাত্র বিমানবন্দর ইয়াসির আরাফাত আন্তর্জাতিক বিমানবন্দর এ শহরের দক্ষিণে নিকটেই ছিল যা ১৯৯৮ থেকে ২০০১ পর্যন্ত চালু ছিল, ইসরায়েলি বাহিনীর বোমা হামলায় বন্ধ হয়ে যায়।
জনসংখ্যা
১৯২২ সালে রাফাহর জনসংখ্যা ছিল ৫৯৯ জন, যা ১৯৪৫ বৃদ্ধি পেয়ে দ্বারায় ২২২০ জনে। ১৯৮২ সালে এর সর্বমোট জনসংখ্যা ছিল প্রায় ১০,৮০০ জন।
ফিলিস্তিন কেন্দ্রীয় পরিসংখ্যান ব্যুরোর (পিসিবিএস) পরিসংখ্যান অনুযায়ী ১৯৯৭ সালে রাফাহ শহরের (শরনার্থী শিবির সহ) জনসংখ্যা ছিল ৯১,১৮১ জন, যার সাথে তাল আস সুলতানের ১৭,১৪১ জনও তালিকাভুক্ত। এ জনসংখ্যার প্রায় ৮০.৩% ভাগই ছিল শরনার্থী। ১৯৯৭ সালের পরিসংখ্যান অনুযায়ী রাফাহর (রাফাহ ক্যাম্প সহ) নারী পুরুষ অনুপাত ছিল ৫০.৫% পুরুষ এবং ৪৯.৫% নারী।
২০০৬ সালের পিসিবিএস-এর হিসাব মতে রাফাহ শহরের জনসংখ্যা হল ৭১,০০৩ জন, এতে রাফাহ ক্যাম্প ও তাল আস সুলতান ক্যাম্প পৃথকভভাবে গণনা করা হয়েছে, যাদের জনসংখ্যা হল যথাক্রমে ৫৯,৯৮৩ জন এবং ২৪,৪১৮ জন।
ইতিহাস
১৯৮৪ সালে আরব ইসরায়েল যুদ্ধের পর এখানে শরনার্থী শিবির স্থাপন করা হয়েছিল। ১৯৫৬ সালের যুদ্ধে রাফাহ হত্যাকাণ্ডের সময় ইসরায়েলি বাহিনী ১১১ জন নিরিহ মানুষকে হত্যা করে যার মধ্যে ১০৩ জনই শরনার্থী ছিল এবং যাতে জড়িত ছিল ইসরায়েল, ব্রিটেন, ফ্রান্স, মিশর। জাতিসংঘ এ হত্যাকাণ্ডের পার্শ্ববর্তী পরিস্থিতি নির্ধারণ ও নিয়ন্ত্রণে অক্ষম ছিল।
১৯৬৭ সালে ছয়দিনের যুদ্ধ চলাকালে ইসরায়েলের বাহিনী সম্পূর্ণ গাজা ভূখন্ডসহ সিনাই উপদ্বীপ দখল করে নেয়। সে সময় রাফাহর জনসংখ্যা ছিল ৫৫,০০০ জন এবং তাদের মধ্যে মাত্র ১১,০০০ জন নিজস্ব গৃহে বসবাস করত।
নাতাশা লেজ্জেরো
নাতাশা লেজ্জেরো (Natasha Leggero; জন্ম: ২৬ মার্চ ১৯৭৪) হলেন একজন মার্কিন কৌতুকাভিনেত্রী, অভিনেত্রী এবং লেখক। ইলিনয়ের রকফোর্ডে জন্মগ্রহণ এবং শৈশব অতিবাহিত করা লেজ্জেরো ২০০৫ সালে এমটিভির আপাতবাস্তব টেলিভিশন অনুষ্ঠান এমটিভি'স দ্য ৭০স হাউজে উপস্থাপক হিসেবে টেলিভিশন জগতে অভিষেক করেছেন। তিনি ২০০৮ সাল হতে ২০১৪ সাল পর্যন্ত চেলসি হ্যান্ডলারের লেট নাইট টক শো চেলসি লেটলি-এ একজন নিয়মিত গোলটেবিল প্যানেলিস্ট হিসেবে দায়িত্ব পালন করেছেন।
তার কৌতুক পর্যবেক্ষণমূলক হিসেবে উল্লেখিত, যা সমালোচকদের দ্বারা স্বনামধন্য ব্যক্তির সংস্কৃতি এবং সামাজিক শ্রেণীর মতো বিষয়বস্তুর উপর ধারাভাষ্যের ক্ষেত্রে ব্যাঙ্গাত্মক ব্যবহারের জন্য উল্লেখ করা হয়েছে।
রক্ষা পদক
১৯৬৫ সালের ভারত-পাকিস্তান যুদ্ধে সেবার স্বীকৃতিস্বরূপ সামরিক কর্মী এবং পুলিশ ও আধাসামরিক বাহিনীর সদস্যদের রক্ষা পদক প্রদান করা হয়েছিল।
পতক
পদকটি বৃত্তাকার, কিউপ্রো-নিকেল দিয়ে তৈরি, ব্যাস ৩৫ মিমি। এটির সম্মুখ পার্শে ২২ মিমি উচ্চতার জাতীয় প্রতীক এমবস করা রয়েছে। এর বিপরীত দিকে মাঝখানে উদীয়মান সূর্যের নীচে দুপাশে লরেল স্প্রে এবং এর উপরে লিপি এমবস করা হয়েছে।
ফিতা
ফিতাটি কমলা রঙের। লাল, গাঢ় নীল এবং হালকা নীল রঙের তিনটি উল্লম্ব ডোরা দ্বারা চারটি সমান অংশে বিভক্ত যার প্রতিটির প্রস্থ ৩ মিমি। পুরস্কারটি মরণোত্তর দেওয়া যেতে পারে।
প্লাজমা
আয়নিত গ্যাস ও ইলেকট্রনের সমন্বয়ে গঠিত পদার্থের চতুর্থ অবস্থাকে প্লাজমা বলে। প্লাজমা পদার্থের চতুর্থ অবস্থা (কঠিন, তরল ও বায়বীয়র পর)। প্লাজমা হচ্ছে আয়নিত গ্যাস যেখানে মুক্ত ইলেকট্রন এবং ধনাত্মক আয়নের সংখ্যা প্রায় সমান। আন্তঃনাক্ষত্রিক স্থানে, গ্যাস ক্ষরণ টিউবে, নক্ষত্রের (এমনকী সূর্যের) বাতাবরণে এবং পরীক্ষামূলক তাপ-নিউক্লীয় বিক্রিয়কে (Thermonuclear reactor) প্লাজমা দেখতে পাওয়া যায়। বৈদ্যুতিকভাবে প্রশম থাকা সত্ত্বেও প্লাজমা সহজেই বিদ্যুৎ পরিবহন করে। এদের থাকে অত্যুচ্চ তাপমাত্রা।
প্লাজমার কণাগুলি আয়নিত হওয়ায় গ্যাসের সাথে এর কিছু আচরণগত পার্থক্য আছে। গবেষণাগারে নিম্নচাপে রেখে গ্যাসকে (যতক্ষণ না গ্যাসীয় কণাগুলির গড় গতিশক্তি গ্যাসীয় অণু বা পরমাণুসমূহের আয়নীকরণ শক্তির কাছাকাছি হচ্ছে ততক্ষণ) উত্তপ্ত করে প্লাজমা তৈরি করা যায়। অত্যুচ্চ তাপমাত্রায় (প্রায় ৫০০০০ কেলভিন বা তার উপরে) গ্যাসীয় কণাগুলির মাঝে সংঘর্ষের কারণে গ্যাসের ঝটিতি আয়নায়ন (Cascading ionization) ঘটে। তবে কিছু কিছু ক্ষেত্রে, যেমন- প্রতিপ্রভ(Fluorescent) বাতিতে, প্লাজমাকণাগুলি নিরন্তর ধারকের দেয়ালের সাথে সংঘর্ষে লিপ্ত হওয়ায় শীতলীকরণ এবং পুনর্মিলন (Recombination) ঘটে যার ফলে সামগ্রিক তাপমাত্রা বেশ নিচু থাকে। এসব ক্ষেত্রে সাধারণত আংশিক আয়নীকরণ ঘটে এবং বিপুল শক্তির জোগান (Input) দরকার হয়। তাপ-নিউক্লীয় বিক্রিয়কে প্লাজমাকণাসমূহকে তড়িচ্চুম্বকীয় ক্ষেত্রের মাধ্যমে ধারকের দেয়াল থেকে দূরে রাখা হয় যাতে প্লাজমার তাপমাত্রা অত্যুচ্চ থাকে (পিঞ্চ ক্রিয়া দেখুন)।
নাসির হুসাইন
মোহাম্মদ নাসির হুসাইন খান অথবা নাসির হুসাইন (১৬ নভেম্বর ১৯২৬ – ১৩ মার্চ ২০০২) ছিলেন একজন ভারতীয় চলচ্চিত্র প্রযোজক, পরিচালক ও চিত্রনাট্যকার। কয়েক দশক ধরে কর্মজীবনের জন্য হুসেনকে হিন্দি চলচ্চিত্রের ইতিহাসে একটি প্রধান অগ্রদুত হিসেবে ভূষিত করা হয়।উদাহরণস্বরূপ, তিনি ইয়াদোঁ কি বারাত (১৯৭৩) পরিচালনা করেন, যে বলিউড চলচ্চিত্রের মশলাদার চলচ্চিত্রের যুগ বা ধারা সৃষ্টি করেছিল বলে ধরা হয়, যেটি ১৯৭০ ও ১৯৮০ এর দশকে হিন্দি সিনেমাটিকে সংজ্ঞায়িত করে এবং এছাড়াও তিনি কেয়ামত সে কেয়ামত তক (১৯৮৮) চলচ্চিত্র প্রযোজনা এবং কাহিনী লিখেছেন যেটি ১৯৯০-এর দশকে হিন্দি চলচ্চিত্রেরে সবচেয়ে রোমাঞ্চকর অধ্যায় ছিলি বলে সংজ্ঞায়িত করা হয়। অক্ষয় মানওয়ানি হুসেনের চলচ্চিত্র, সঙ্গীত, মাস্তি, আধুনিকতা ইত্যাদি নিয়ে দি সিনেমা অব নাসির হুসেন নামে একটি বই লিখেছেন।
অয়ন বায়ু
অয়ন বায়ু বা পুবালী বাতাস হল স্থায়ী পূর্ব-পশ্চিম বায়ু যা পৃথিবীর নিরক্ষীয় অঞ্চলে প্রবাহিত হয় (৩০° উত্তর এবং ৩০° দক্ষিণ অক্ষাংশের মধ্যে)। প্রধানত উত্তর গোলার্ধে উত্তর-পূর্ব দিক থেকে এবং দক্ষিণ গোলার্ধে দক্ষিণ-পূর্ব দিক থেকে অয়ন বায়ু প্রবাহিত হয়। শীতকালে এবং যখন আর্কটিক কম্পন তার উষ্ণ পর্যায়ে থাকে তখন এই বায়ু জোরদার হয়। শত শত বছর ধরে পালতোলা জাহাজের কাপ্তেনরা বিশ্বের মহাসাগরগুলি অতিক্রম করার জন্য অয়ন বায়ুর সাহায্য নিয়ে এসেছে। ভ্রমণ করে তারা আমেরিকাতে ঔপনিবেশিক প্রসার করতে সক্ষম হয়েছে এবং আটলান্টিক ও প্রশান্ত মহাসাগর জুড়ে বাণিজ্য পথ তৈরি করে নিয়েছে।
আবহাওয়াবিজ্ঞানে, এই বায়ু, আটলান্টিক, প্রশান্ত মহাসাগরীয়, এবং দক্ষিণ ভারত মহাসাগরের উপর যে ক্রান্তীয় ঘূর্ণিঝড় তৈরি হয়, তার জন্য পরিচালন প্রবাহ হিসাবে কাজ করে, এবং ওই ঘূর্ণিঝড় উত্তর আমেরিকা, দক্ষিণ পূর্ব এশিয়া এবং মাদাগাস্কার ও পূর্ব আফ্রিকাতে আছড়ে পড়ে। অয়ন বায়ুতে অগভীর পুঞ্জীভূত মেঘ দেখা যায়, তাপ নিষ্ক্রমণের মাধ্যমে অয়ন বায়ু এই মেঘের ঘন ও বড় হওয়া বন্ধ করে, অশ্ব অক্ষাংশের মধ্যে যে অবতরণ বাতাস থাকে তারা এই তাপ নিষ্ক্রমন ঘটায়। অয়ন বায়ু যত দুর্বল হতে থাক, পার্শ্ববর্তী স্থলভাগে তত বেশি বৃষ্টিপাতের আশা করা যায়।
ইতিহাস
শব্দটি মূলত চোদ্দ শতকের প্রথম দিকের (মধ্য ইংরেজিরর শেষ যুগে) বাণিজ্য ধারণা থেকেই এসেছে। ১৫শ শতাব্দীর প্রথমদিকেই পর্তুগিজরা উত্তর এবং দক্ষিণ উভয় আটলান্টিক মহাসাগরে নাব্য পথে অয়ন বায়ুর গুরুত্ব স্বীকার করেছিল (তখন নাম ছিল ভোল্টা দো মার, পর্তুগিজ ভাষায় এর অর্থ "সমুদ্রের মোড় ফেরা" অথবা "সমুদ্র থেকে ফেরা")। পশ্চিম আফ্রিকা থেকে, পর্তুগিজদের, মহাদেশীয় আফ্রিকা থেকে দূরে জাহাজ নিয়ে যেতে হত, অর্থাৎ পশ্চিম দিকে ও উত্তর-পশ্চিমে। এরপরে তারা উত্তর পূর্ব দিকে ঘুরে অ্যাজোরেস দ্বীপের কাছাকাছি যেত এবং অবশেষে পূর্ব দিকে গিয়ে ইউরোপের মূল ভূখণ্ডে পৌঁছতো। তারা আরও শিখেছিল যে দক্ষিণ আফ্রিকা পৌঁছতে, তাদের সমুদ্র পথে অনেক দূরে ব্রাজিলের দিকে যেতে হবে, এবং প্রায় ৩০° দক্ষিণে পৌঁছে আবার পূর্ব দিকে যেতে হবে (এটি কারণ আফ্রিকার দক্ষিণ উপকূল অনুসরণ করার অর্থ দক্ষিণ গোলার্ধে বাতাসের গতির বিপরীতমুখে সমুদ্রপথে যাত্রা)। প্রশান্ত মহাসাগরের সম্পূর্ণ বায়ু সঞ্চালন ইউরোপীয়দের কাছে অজানা ছিল। এর মধ্যে পুবালী অয়ন বায়ু এবং উচ্চ-অক্ষাংশের পশ্চিমী বায়ু উভয়ই অন্তর্ভুক্ত ছিল। ১৫৬৫ সালে আন্দ্রে দে উরদানেতা এর সমুদ্রযাত্রার পর এই বিষয়টি তাদের গোচরে আসে।।